
În fine, după atâta amar de vreme, suntem informaţi, fără prea multe detalii, că Florian Coldea ar fi 
intrat sub lupa Direcţiei Naţionale Anticorupţie. Că, prin urmare, ar fi fost declanșate primele 
investigații împotriva sa și a grupului de crima organizată pe care l-a iniţiat și îl coordonează. Chiar 
așa? Și mai aflăm pe surse și că, la rândul său, FBI ar fi demarat o anchetă în aceeași direcţie. Întreb 
din nou: o fi chiar așa? 


Probele, care până în prezent au fost administrate exclusiv prin intermediul presei și în primul rând de către 
jurnalista de investigaţie Anca Alexandrescu de la Realitatea Plus, susţinută în forță și de Liviu Alexa, Cozmin 
Gușă și losefina Pascal, sunt concludente, sunt înregistrări care nu pot fi contestate și din care reiese că omul 
de afaceri Cătălin Hideg a fost transformat în ţinta acestui grup de presiune, transformat în grup infracţional. 
Ce a făcut în esenţă generalul Florian Coldea, fostul șef operativ al Serviciului Român de Informaţii, artizanul 
statului paralel transformat ulterior în statul subteran pe care îl prezidează? Coldea a pus ochii pe averea 
omului de afaceri, a identificat o posibilă vulnerabilitate, o investiție pe care acesta a făcut-o într-un imobil, a 


utilizat culoarele din Justiție pe care le-a creat de-a lungul timpului împreună cu un alt general SRI în rezervă, 
Dumitru Dumbravă, a reușit să declanșeze împotriva lui Cătălin Hideg o investigație penală, care a fost 


> SA 


închisoare. Şantajul continuă până în ziua de azi și presiunile se tac în continuare, în ciuda taptului câ, la 
Realitatea Plus, înregistrările nu mai contenesc, ele demonstrând o perseverenţă inimaginabilă a șantajiștilor. 
Ce rezultă din aceste înregistrări, dincolo de informațiile pe care le-am consemnat mai sus? Rezultă că 
grupului infracțional nu-i pasă câtuși de puţin că această operaţiune a fost devoalată opiniei publice. Și nici că 
omul de afaceri Cătălin Hideg s-a dus la DNA, prezentând acolo probe concludente. Să încercăm să explicăm 


acest fenomen paranormal. 


Fără doar și poate, gruparea Florian Coldea se simte încă suficient de puternică şi, deci, invulnerabilă. Oare 
de ce? În primul rând, pentru că din ea fac parte doi avocaţi bine înșurubaţi în sistem și dedicați protejării în 
instanţe a grupului Coldea. Unul și cel mai important este Valeriu Stoica, fost președinte PNL și devenit ulterior 
un apărător de marcă al grupărilor care compun statul subteran, începând cu gruparea Coldea. Un al doilea 
avocat al sistemului ticăloșit este Doru Trăilă, implicat până peste cap în operaţiunile desfășurate împotriva lui 
Cătălin Hideg. Care este dincolo de acești doi avocaţi arsenalul de care dispune gruparea Coldea? Să 
enumerăm. Sunt procurori și judecători și oameni din personalul auxiliar din justiție racolaţi de Serviciul Român 
de Informații încă din perioada în care tandemul Coldea-Dumbravă se afla la butoane. Pentru protejarea 
acestui sistem anticonstituţional și total nelegal, a fost construit un întreg mecanism, pe care l-am explicat într- 
un alt demers editorial și a cărui consecinţă este că până în prezent niciun om din justiţie nu a fost dovedit și 
pedepsit penal pentru că a colaborat cu SRI, cum de altfel nu a fost pedepsit niciun om al serviciului secret. 
Câinii au lătrat, dar caravana a mers mai departe. Chiar în ciuda faptului că acest sistem a fost recunoscut 
oficial de către Eduard Hellvig atunci când acesta se afla încă la vârful SRI, iar zilele trecute chiar de către 
fostul președinte Traian Băsescu, care o vreme a fost el însuși beneficiarul sistemului ticăloșit. O altă categorie 
de protectori ai grupării Coldea, tot din justiție, sunt magistraţii șantajaţi. Când Coldea a plecat de la 
conducerea executivă a SRIl-ului, a luat cu sine o întreagă bancă de date, pe care astăzi oamenii din rețeaua 
sa o folosesc din plin. Asta ca să mă rezum la justiţie și să nu mă îndrept și către Executiv, Parlament și presă. 
Pe acest sistem se bazează Florian Coldea atunci când estorchează cu mare lejeritate oameni de afaceri, 
rotunjindu-și veniturile pe care le deţine prin interpuși. O anchetă adevărată, o anchetă amplă, o anchetă 
profundă, dusă până la capăt, ar presupune cercetarea tuturor averilor din țară și mai ales din străinătate ale 
grupării Coldea. 


Și astfel, cumva, am pus degetul pe o altă rană. Circulă mai nou informaţia că, la rândul său, FBI ar fi 
declanșat investigaţii legate de practicile grupării Coldea. Ar fi normal să fie așa, întrucât FBI nu dispune 
degeaba de o celulă puternică în România, care are misiunea de a proteja și securiza interesele societăților 
comerciale ale Statelor Unite în această țară. Inclusiv investiţiile din domeniul militar, domeniu în care de 
asemenea s-a întins caracatița Coldea. Ar fi bine ca aşa să stea lucrurile, pentru că asta ar obliga cu adevărat 
și Direcţia Naţională Anticorupţie să acţioneze în forță. 


Totuși, până una alta, prin dezvăluirile făcute la Realitatea Plus, noi nu reușim să vedem cu claritate decât 
vârful icebergului. Ceea ce este dedesubt, adică prăpădul încă nedovedit, scapă pentru moment atenției 


presei, opiniei publice și DNA. Parcă-parcă intuiţia îmi spune că nu va cânta cocoșul de trei ori și ne va fi servit 


și un alt caz la fel de scandalos. 

